da id nb da de en da de da da da de da id da nb da de en da de da da da de da da de da en da da da da en da en da da da nb da da da da da da da da da da da da da en da da nb da da zh en da nb de da eu da da da da da de da da da da de da en nb fr
Bliv klogere på EU’s Green Deal og dens betydning for cirkulær økonomi i Danmark - Central Denmark EU Office
Vi arbejder for Midtjylland i Bruxelles
Hvordan vil EU’s Green Deal påvirke Danmark, og hvordan ser cirkulær økonomi ser ud, når vi snakker dansk produktion og forbrug? Det er begge spørgsmål, som vil blive diskuteret den 29. oktober, når bl.a. CDEU’s Birgitte Karnøe Frederiksen og flere EU-parlamentarikere deltager i et online EU-arrangement om potentialer i klimaindsatsen.
Under det online arrangement POTENTIALER I KLIMAINDSATSEN – FRA EU TIL AARHUS vil du både få en generel introduktion til EU’s Green Deal og et lokalt eksempel på, hvordan der arbejdes med cirkulær tænkning.
Arrangementet finder sted online den 29. oktober kl. 19.30 – 21.30. Tilmelding nedenfor.
Hør fra CDEU’s souschef
Med til arrangementet er CDEU’s souschef og EU-chefkonsulent Birgitte Karnøe Frederiksen, der vil fortælle om CDEU’s rolle i, hvordan EU’s politikker, programmer og instrumenter omsættes i Midtjylland. Birgittes særlige ekspertise ligger i øvrigt inden for den grønne omstilling.
Tre europaparlamentarikere på programmet
Europaparlamentarikerne Niels Fuglsang (A), Pernille Weiss (K) og Nikolaj Villumsen (EL) vil til arrangementet komme med hvert sit bud på, hvilken betydning EU’ Green Deal vil få for Danmark, og hvordan EU vil kunne hjælpe os med at gennemføre klimaplanen.
LÆS OGSÅ: Bliv meget klogere på Green Deal på CDEU’s særlige temaside på linket her.
Nyt fra INFORSE og Te Upcycl
Vanessa Buth fra Vedvarende Energi/INFORSE vil starte med at give en introduktion til, hvad Green Deal indeholder, og her vil hun sætte særligt fokus på EU’s plan for den cirkulære økonomi.
Fra ”Te Upcycl” i Aarhus vil Rikke Ullersted desuden fortælle om klimaløsninger inden for cirkulær økonomi og om erfaringer med EU-regler og EU-indsats i egen virksomhed. Vi vil her få et indblik i, hvordan cirkulær økonomi fungerer helt praktisk.
Du kan deltage online via Zoom (klik ”deltager” på Facebook event, og så får du et link tilsendt via Facebook Messenger to dage inden arrangementet). Sørg for at have et headset klar ved online deltagelse.
INFORSE-Europe og VedvarendeEnergi arrangerer flere online begivenheder om EU i samarbejde med forskellige partnere, herunder en række webinars om EU, transport og cirkulær økonomi.
Dette webinar arrangeres i samarbejde med Sekretariatet for Klima og Grøn Omstilling i Aarhus og med tilskud fra EuropaNævnet.
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
+32 470 91 10 29
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu